EkBass/fiwiki-20250220-pages-articles huggingface dataset:
Rebecca Ferguson (laulaja)

Rebecca Caroline Ferguson (s. 21. kesäkuuta 1986 Liverpool, Iso-Britannia) on englantilainen laulaja-lauluntekijä. Hän nousi kuuluisuuteen sijoituttuaan toiseksi brittiläisessä The X Factor -kykyjenetsintäohjelmassa vuonna 2010. Ohjelman jälkeen hän solmi levytyssopimuksen Syco Musicin ja Epic Recordsin kanssa Isossa-Britanniassa. Yhdysvalloissa Fergusonilla on levytyssopimus Columbia Recordsin kanssa. Fergusonin esikoisalbumi, Heaven, julkaistiin joulukuussa 2011. Toinen studioalbumi, Freedom, julkaistiin joulukuussa 2013. Artisti on kertonut saaneensa musiikkiinsa vaikutteita Aretha Franklinilta, Kings of Leonilta, Christina Aguileralta ja Amy Winehouselta. == Nuoruus == Ferguson syntyi heinäkuussa 1986 Mill Roadin sairaalassa, Liverpoolissa. Hän vietti elämänsä kaksi ensimmäistä vuotta Huytonissa. Hänellä on yksi nuorempi veli, Sam. Artisti on myöhemmin kertonut, että häntä kiusattiin koulussa hänen perheensä köyhyyden vuoksi. Ferguson sai ensimmäisen lapsensa teini-ikäisenä muutettuaan Anfieldiin. Nykyään hänellä on kolme lasta, joista nuorin syntyi syksyllä 2014. Ennen laulu-uraansa Ferguson kouluttautui sihteeriksi. == Ura == X Factorin tultua päätökseen Ferguson alkoi työstää ensimmäistä studioalbumiaan, Heavenia. Se julkaistiin joulukuussa 2011 ja ylsi Ison- Britannian albumilistalla kolmanneksi. Se sai kaksinkertaisen platinalevyn Isossa-Britanniassa ja platinalevyn Irlannissa. Albumilta julkaistiin yhteensä 6 singleä, joista "Nothing's Real but Love" menestyi parhaiten sijoittuen kymmenenneksi Ison-Britannian singlelistalla. Toinen studioalbumi, Freedom, julkaistiin joulukuussa 2013. Ensimmäisen albumin tapaan myös se sai kriitikoilta positiivista palautetta. Freedom sijoittui Isossa-Britanniassa kuudenneksi ja sai kultalevyn. Albumilta on julkaistu kolme singleä, joista pääsingle "I Hope" on menestynyt parhaiten. Vuoden 2015 maaliskuussa Ferguson julkaisee kolmannen studioalbuminsa, Lady Sings the Blues, jolla on hän tulkitsee uudelleen Billie Holidayn kappaleita. Sen ensimmäinen single on nimeltään "Get Happy". == Diskografia == === Studioalbumit === *Heaven (2011) *Freedom (2013) *Lady Sings the Blues (2015) === Singlet === * Nothing's Real but Love (2011) * Too Good to Lose (2012) * Glitter & Gold (2012) * Backtrack (2012) * Shoulder to Shoulder (2012) * Teach Me How to Be Loved (2012) * I Hope (2013) * Light On (2013) * All That I've Got (2014) * Get Happy (2015) == Lähteet == == Aiheesta muualla== *Fergusonin viralliset sivut *Fergusonin virallinen Facebook-sivusto Luokka: Brittiläiset laulajat Luokka: Vuonna 1986 syntyneet Luokka:Elävät henkilöt
Urbano Rattazzi

Urbano Rattazzi (20. kesäkuuta 1808 Alessandria – 5. kesäkuuta 1873 Frosinone)Urbano Rattazzi Encyclopedia Britannica. Viitattu 1.3.2014. oli italialainen poliitikko, joka toimi Italian pääministerinä 1862 ja 1867. == Elämäkerta == Rattazzi oli alkuperäiseltä ammatiltaan asianajaja. Hänet valittiin vuonna 1848 Sardinian kuningaskunnan edustajainhuoneeseen ja tuosta vuodesta alkaen hän oli lähes yhtäjaksoisesti Sardinian hallituksessa eri ministerintehtävissä. Vuonna 1852 Rattazzin keskustavasemmisto liittoutui Camillo Cavourin keskustaoikeiston kanssa. Rattazzi toimi sen jälkeen aluksi edustajainkamarin puhemiehenä ja sitten Cavourin hallituksen oikeusministerinä 1853–1854 sekä sisäministerinä 1854–1858. Hän erosi tammikuussa 1858 hallituksesta, koska ei hyväksynyt Cavourin ajamaa liittolaisuutta Ranskan kanssa. Molemmat miehet kuitenkin kannattivat Italian yhdistymiseen tähtäävää politiikkaa.Nordisk familjebok (1915), s. 1068–1069 Runeberg.org. Viitattu 1.3.2014. Rattazzi palasi sisäministeriksi Alfonso La Marmoran hallitukseen 1859–1860. Italian yhdistyttyä 1861 hänestä tuli uuden edustajainkamarin ensimmäinen puhemies. Rattazzista tuli yhdistyneen Italian pääministeri Bettino Ricasolin jälkeen maaliskuussa 1862. Pian sen jälkeen Italian yhdistymiseen osallistunut vapaustaistelija Giuseppe Garibaldi tarjoutui valtaamaan vapaaehtoisineen Rooman, joka oli jäänyt vielä yhdistyneen Italian ulkopuolelle ja jota Ranskan joukot miehittivät. Rattazzi antoi aluksi hyväksyntänsä Garibaldin hankkeelle, mutta muuttikin sitten mielensä, ja lähetti joukkoja pysäyttämään Garibaldin. Kun kansallissankarina pidetty Garibaldi haavoittui Rattazzin lähettämiä joukkoja vastaan käymässään Aspromonten taistelussa, Rattazzin kansansuosio romahti. Hän joutui tämän seurauksena eroamaan joulukuussa 1862. Hän pääsi palaamaan pääministeriksi huhtikuussa 1867, mutta viiden vuoden takainen näytelmä toistui, kun Garibaldi lähti jälleen yrittämään Rooman valtausta. Rattazzi pelkäsi tämän johtavan sotaan Ranskaa vastaan, mutta koska hän ei kansalaismielipiteen vuoksi uskaltanut lähteä uudelleen pysäyttämään Garibaldin joukkoja, hän erosi oma- aloitteisesti pääministerin paikalta saman vuoden lokakuussa. Hän oli kuitenkin Italian vasemmiston johtaja kuolemaansa asti. ==Lähteet== ==Aiheesta muualla== Luokka:Italian pääministerit Luokka:Vuonna 1808 syntyneet Luokka:Vuonna 1873 kuolleet
Alfonso La Marmora

Alfonso Ferrero La Marmora (18. marraskuuta 1804 Torino – 5. tammikuuta 1878 Firenze)Alfonso Ferrero La Marmora Encyclopedia Britannica. Viitattu 1.3.2014. oli italialainen kenraali ja poliitikko. Hän toimi Italian pääministerinä 1864–1866. == Elämäkerta == La Marmora kävi Torinon sotilasakatemian ja aloitti sotilasuransa 1823 luutnanttina Sardinian kuningaskunnan asevoimien tykistössä. Hän yleni 1845 majuriksi ja osallistui 1848–1849 Sardinian sotiin Itävaltaa vastaan. Hän kunnostautui varsinkin Pastrengon ja Peschieran taisteluissa huhti–toukokuussa 1848 sekä pelasti 5. elokuuta kuningas Kaarle Albertin milanolaisilta vallankumouksellisilta. La Marmora ylennettiin lokakuussa 1848 prikaatinkenraaliksi ja seuraavana vuonna kenraaliluutnantiksi.Nordisk familjebok (1911), s. 935–936 Runeberg.org. Viitattu 1.3.2014. Huhtikuun 1849 alussa hän kukisti kansannousun Genovassa. La Marmora toimi Sardinian sotaministerinä 1849–1860, joskin välillä hän komensi Krimin sotaan 1855–1856 osallistuneita sardinialaisia joukkoja. Hän osallistui myös vuonna 1859 käytyyn sotaan Itävaltaa vastaan. Camillo Cavourin jouduttua tilapäisesti väistymään La Marmora toimi Sardinian pääministerinä heinäkuusta 1859 tammikuuhun 1860. Vuoden 1861 alussa hän oli hetken yhdistyneen Italian lähettiläänä Berliinissä ja Pietarissa, ja sen jälkeen Milanon sotilaskuvernöörinä sekä lokakuusta alkaen Napolin prefektinä. La Marmora nimitettiin Italian pää- ja ulkoministeriksi syyskuussa 1864. Hän otti tavoitteekseen liittää Italiaan Itävallalle jääneen Venetian alueen, ja solmi sitä varten sotaliiton Preussin kanssa huhtikuussa 1866. Pian syttyneessä sodassa Itävaltaa vastaan hän toimi Italian armeijan esikuntapäällikkönä, ja erosi siksi pääministerin paikalta kesäkuussa. Italialaiset kärsivät ratkaisevan tappion Custozzan taistelussa 24. kesäkuuta, mutta Preussin voiton ansiosta Italia sai siitä huolimatta Venetian Itävallalta. La Marmora kuitenkin vetäytyi tämän sodan jälkeen julkisesta elämästä. Hän hoiti vielä erään diplomaattisen komennuksen vuonna 1867 ja toimi Italiaan liitetyn Rooman käskynhaltijana lokakuusta 1870 tammikuuhun 1871. Puolustaakseen Custozzan tappion tahraamaa mainettaan hän julkaisi 1873 muistelmakirjan Un po’ più di luce sugli eventi politici e militari dell’anno 1866 (”Hieman lisävaloa vuoden 1866 poliittisiin ja sotilaallisiin tapahtumiin”). ==Lähteet== ==Aiheesta muualla== Luokka:Italian pääministerit Luokka:Italialaiset kenraalit Luokka:Vuonna 1804 syntyneet Luokka:Vuonna 1878 kuolleet
Christian Ludvig Hjelt

Christian Ludvig Hjelt (20. heinäkuuta 1786 Turku – 23. elokuuta 1849 Turku) oli suomalainen kirjanpainaja, kustantaja ja kirjakauppias.Yrjö Kotivuori, Ylioppilasmatrikkeli 1640–1852: Christian Ludvig Hjelt. Verkkojulkaisu 2005. Viitattu 22.8.2021. Hjeltin vanhemmat olivat dosentti, tuomiokirkon taloudenhoitaja Niklas Hjelt ja Margareta Johanna Caloander. Hän tuli filosofian tohtoriksi (maisteriksi) 1810 ja julkaisi väitöskirjan teologian kandidaatin tutkintoa varten, mutta keskeytti opinnot ja ryhtyi viljelemään useita maatilojaan. 1823 hänestä tuli Turun Wiikko-Sanomat -lehden kustantaja ja seuraavan vuoden alusta perustamansa Åbo Underrättelser -lehden toimittaja. Lehteä hän painatti vuokraamassaan Suomen Pipliaseuran kirjapainossa, jonka hän osti omistukseensa 1826. Hjelt harjoitti varsin laajaa suomen- ja ruotsinkielistä kustannustoimintaa, julkaisten muun muassa kansankirjasia ja oppikirjoja. 1829–1835 hän omisti kirjapainon myös Porvoossa. Turun palossa 1827 hän menetti kirjapainonsa ja -varastonsa, mutta sai liiketoiminnan varsin pian uudestaan käyntiin ja perusti kirjapainonsa lisäksi myös kirjakaupan Turkuun 1829. Jo aiemmin eli 1823 hän oli ollut mukana Littoisiin perustetussa verkatehtaassa. Hjeltin puoliso vuodesta 1811 oli Hedvig Lovisa Chytraeus (k. 1839). Lääkäri, professori ja arkkiatri Otto E. A. Hjelt (1823–1913) oli heidän poikansa. == Lähteet == Luokka:Suomalaiset kirjanpainajat Luokka:Suomalaiset kirjankustantajat Luokka:Suomalaiset kirjakauppiaat Luokka:Suomalaiset päätoimittajat Luokka:Vuonna 1786 syntyneet Luokka:Vuonna 1849 kuolleet
Inna Koskenniemi

Inna Katharina Koskenniemi (24. tammikuuta 1923 TurkuKuka kukin on 1978, s. 428 Runeberg.org. – 22. tammikuuta 1995) oli suomalainen kielen- ja kirjallisuudentutkija ja Turun yliopiston englantilaisen filologian professori vuosina 1969–1988.Jaakko Kangosjärvi: Kuolleita: Professori Inna Koskenniemi (maksullinen artikkeli) Helsingin Sanomat 29.5.1995. Viitattu 6.6.2018. Hän tutki Englannin renessanssin ja keskiajan kieltä ja kirjallisuutta.Facta2001, WSOY 1981, 9. osa, palsta 59 Koskenniemi kirjoitti ylioppilaaksi 1941, valmistui filosofian kandidaatiksi 1948, maisteriksi 1950 ja lisensiaatiksi 1957 ja väitteli tohtoriksi 1965. Hän työskenteli Turun suomalaisen yhteiskoulun kieltenopettajana vuosina 1951–1954 ja toimi Turun yliopiston englantilaisen filologian assistenttina 1957–1967, dosenttina 1964–1967, apulaisprofessorina 1967–1969 ja professorina vuodesta 1969. Koskenniemen professorikautena englantilaisen filosofian laitoksesta tuli humanistisen tiedekunnan suurimpia yksiköitä. Hän tutki itse muun muassa renessanssiajan englantilaisen draaman kieltä ja osallistui kansainvälisiin Shakespeare- kongresseihin Stratford-upon-Avonissa Englannissa. Koskenniemen noin 1 500 nidettä käsittävä kirjasto lahjoitettiin vuonna 1995 englantilaisen filologian laitokselle.Inna Koskenniemen kokoelma Doria.fi. Viitattu 6.6.2018. Inna Koskenniemi oli Perustuslaillisen kansanpuolueen kannattaja ja aktiivinen politiikassa 1970-luvulla. Vuoden 1979 eduskuntavaaleissa hän sai 1 646 ääntä Turun läänin eteläisessä vaalipiirissä ja ylsi vaaliliiton toiselle varasijalle.Vaaliyön virhetuloksia selvitettiin viime hetkiin (maksullinen artikkeli) Helsingin Sanomat 25.3.1979, s. 16, HS Aikakone. Viitattu 6.6.2018. Inna Koskenniemen isä oli professori V. A. Koskenniemi. == Teoksia == * Studies in the vocabulary of English drama 1550-1600 excluding Shakespeare and Ben Jonson, Turun yliopiston väitöskirja. Turun yliopiston julkaisuja. B 84. Turku 1962 * Repetitive word pairs in Old and Early Middle English prose : Expressions of the type "whole and sound" and "answered and said", and other parallel constructions. Turun yliopiston julkaisuja. B 107. Turku 1968 == Lähteet == Luokka:Suomalaiset kielitieteilijät Luokka:Suomalaiset kirjallisuustieteilijät Luokka:Turun yliopiston professorit Luokka:Suomalaiset professorit Luokka:Perustuslaillisen oikeistopuolueen poliitikot Luokka:Vuonna 1923 syntyneet Luokka:Vuonna 1995 kuolleet
MKTO (albumi)

MKTO on amerikkalaisen popduon MKTO:n ensimmäinen studioalbumi. Se julkaistiin 30. tammikuuta 2014 Australiassa ja Uudessa-Seelannissa. Albumi julkaistiin Pohjois-Amerikassa 1. huhtikuuta 2014. Heti julkaisunsa jälkeen levy pääsi Australian albumilistan kärkeen. Albumilla vierailee Ne-Yo ja Jessica Ashley. Duon jäsenet Malcolm David Kelley ja Tony Oller ovat tehneet kaikki kappaleet. Albumilta on julkaistu neljä singleä, joista "Thank You" on menestynyt parhaiten. ==Kappaleet== ==Listasijoitukset== Lista (2014) Paras sijoitus Australia 1 Uusi-Seelanti 6 ==Lähteet== Luokka:Vuoden 2014 esikoisalbumit Luokka:Yhdysvaltalaiset popalbumit
Mario Paint

Mario Paint on Nintendon luoma videopeli SNES-konsolille. Pelin mukana julkaistiin SNES-hiiri jota käytettiin Mario Paintin ohjaimena. == Pelaaminen == Pelin päätarkoitus on piirtäminen, mutta pelissä on muutakin tekemistä kuten: * Yksinkertaisten animaatioiden luominen * Musiikin tekeminen * Gnat Attack minipeli jossa pelaajan tarkoitus on tuhota hyttysiä. == Alkuruutu == Pelin alkuruudussa on kikka, jos pelaaja painaa tiettyjä kirjaimia ja jotain tapahtuu. Jotkut kirjaimet muuttavat musiikkia, yhdestä kirjaimesta tulee Yoshi esiin ja alkaa juoksentelemaan ympäri alkuruutua, joistakin kirjaimista Mario pienenee ja joistakin kasvaa ja yhdestä pystyi jopa piirtämään alkuruudun taustaa. Välillä alkuruudulla vilahtaa tähti, ja jos tähteä ehtii painamaan ennen kuin se katoaa, rupeaa satamaan lisää tähtiä ja musiikki muuttuu. == Lähteet == * Dome.fi == Aiheesta muualla == * Luokka:Vuoden 1992 videopelit Luokka:Mario-pelit Luokka:Super Nintendo Entertainment System -pelit
Tony Oller

Tony Oller (s. 25. helmikuuta 1991) on yhdysvaltalainen näyttelijä ja laulaja- lauluntekijä. Hänet tunnetaan parhaiten rooleistaan televisiosarjoissa Gigantic ja Tavataan välkkärillä. Hän on myös näytellyt muun muassa vuonna 2013 ilmestyneessä elokuvassa Puhdistuksen yö. Vuonna 2012 Oller ja hänen entinen näyttelijäkollegansa Malcolm David Kelley perustivat popduo MKTO:n. He saivat levytyssopimuksen Columbia Recordsilta ja vuoden 2014 tammikuussa julkaistiin duon nimeä kantava esikoisalbumi MKTO. ==Lähteet== Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1991 syntyneet Luokka:Elävät henkilöt
Filmfare Awards South 2001

Filmfare Awards South 2001 oli 20. huhtikuuta 2002 Chennaissa pidetty tilaisuus, jossa palkittiin vuoden 2001 parhaat eteläintialaiset elokuvat. Se oli 49:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille. == Eniten palkintoja saaneet elokuvat == === Kannada === * 1 palkinto: Chitra, Huchcha, Kanasugara, Kothigalu Sir Kothigalu ja Nanna Preethiya Hudugi === Tamili === * 3 palkintoa: Minnale * 2 palkintoa: Nandaa * 1 palkinto: Aanandham, Pandavar Bhoomi, Kasi ja Parthale Paravasam === Malajalam === * 2 palkintoa: Meghamalhar * 1 palkinto: Karumadikuttan, Theerthadanam ja Ravanaprabhu === Telugu === * 4 palkintoa: Nuvvu Nenu * 1 palkinto: Kushi == Voittajat == === Kannada === * Paras elokuva: Kothigalu Sir Kothigalu * Paras ohjaaja: Nagathihalli Chandrasekar – Nanna Preethiya Hudugi * Paras miesnäyttelijä: Sudeep – Huchcha * Paras naisnäyttelijä: Prema – Kanasugara * Paras musiikki: Guru Kiran – Chitra === Tamili === * Paras elokuva: Aanandam * Paras ohjaaja: Cheran – Pandavar Bhoomi * Paras miesnäyttelijä: Vikram – Kasi * Paras naisnäyttelijä: Laila – Nandaa * Paras musiikki: Harris Jayaraj – Minnale === Malajalam === * Paras elokuva: Meghamalhar * Paras ohjaaja: Vinayan – Karumadikuttan * Paras miesnäyttelijä: Jayaram – Theerthadanam * Paras naisnäyttelijä: Samyuthavarma – Meghamalhar * Paras musiikki: Suresh Peter – Ravanaprabhu === Telugu === * Paras elokuva: Nuvvu Nenu * Paras ohjaaja: Teja – Nuvvu Nenu * Paras miesnäyttelijä: Uday Kiran – Nuvvu Nenu * Paras naisnäyttelijä: Bhoomika Chawla – Kushi * Paras musiikki: R. P. Patnaik – Nuvvu Nenu === Tekniset ja erikoispalkinnot === * Paras tulokas: Reema Sen – Minnale (tamili) * Paras kuvaaja: R. Ratnavelun – Nandaa (tamili) * Paras laulaja: Bombay Jayshree – Minnale (tamili) * Paras koreografi: Lawrence – Parthale Paravasam (tamili) * Elämäntyöpalkinto ** M. S. Viswanathan ** Dasari Narayana Rao == Lähteet == Luokka:2001 Luokka:Filmfare Awards South
Maradona (elokuva)

Maradona (myös Kusturican Maradona, ) on vuonna 2008 ensi-iltansa saanut serbialaisen Emir Kusturican ohjaama dokumenttielokuva. Se kertoo maailman kaikkien aikojen parhaimpiin ja legendaarisimpiin jalkapalloilijoihin lukeutuvan argentiinalaisen Diego Maradonan elämäntarinan."Minkä jalkapalloilijan maailma minussa menettikään" Film-o-Holic, 21.11.2008. Viitattu 2.3.2014. Ensi-esityksensä dokumentti sai Cannesin elokuvajuhlilla. Elokuva ei pyri olemaan objektiivinen kertomus Maradonan elämästä, vaan alkuperäisen nimensä mukaisesti se on hänen ystävänsä Emir Kusturican näkemys. Dokumentissa ei esimerkiksi ole lainkaan ulkopuolisten ihmisten näkökulmia Maradonan uraan liittyviin värikkäisiin vaiheisiin ja skandaaleihin. Diego Maradonan ja Emir Kusturican lisäksi elokuvassa esiintyy muun muassa Maradonan tuttavapiiriin kuuluvia valtiomiehiä kuten Kuuban johtaja Fidel Castro ja Venezuelan presidentti Hugo Chávez. == Arvioita == Turun Sanomien Tapani Maskulan mielestä dokumentti on ”ohjaajalleen tyypillinen mielipuolinen sirkus estradilla pöyhistelevästä pyhimyksestä, jonka varauksettomat kannattajat kuuluvat jumalansa mukaan ristittyyn Maradonan kirkkoon ja noudattavat uskonlahkossaan hullunhauskoja seremonioita”. Film-O-Holic-elokuvasivuston Toni Puurtisen mielestä dokumentti kertoo yhtä paljon Kusturicasta kuin Maradonasta, ja on lopulta lähinnä vain ammattitaitoisen ja mielenkiintoisen elokuvaohjaajan vapaa-ajan välityö. == Lähteet == Luokka:Serbialaiset dokumenttielokuvat Luokka:Vuoden 2008 dokumenttielokuvat Luokka:Jalkapalloelokuvat
Andrei Hotejev

Andrei Hotejev ( (2. joulukuuta 1946 Leningrad, Neuvostoliitto – 28. marraskuuta 2021) oli venäläinen pianisti. Hän asui Saksassa. Hotejev tunnetaan esimerkiksi Tšaikovskin pianokonserttojen, mutta myös muiden säveltäjien, kuten Prokofjevin, Musorgskin ja Rahmaninovin levytyksistä. Hotejev valmistui Moskovan konservatoriosta, jossa hänen opettajanaan toimi Lev Naumov. Hän soitti eri orkestereiden kanssa, kuten Hampurin sinfoniaorkesteri, Pietarin filharmoninen orkesteri, Orchestre national du Capitole de Toulouse, Orchestre Lamoureux Paris, Tšaikovski sinfoniaorkesteri Moscow, Netherlands Radio Symphony, Orchestre National de Montpellier Languedoc-Roussillon ja Pietarin Academic Sinfoniaorkesteri. Hotejev oli naimisissa pianisti Olga Hoteevan kanssa. Hotejev kuoli vakavaan sairauteen 28. marraskuuta 2021. Hän oli 74-vuotias. ==Diskografia== *Tšaikovski: Piano Concert No. 3/Dumka 1993, Accord *Tšaikovski: The four piano concertos, Hungarian Gypsy Melodies, Allegro c-moll in original version. 3 CDs, 1998, KOCH-Schwann/Universal Classics *Russian songs: Rachmaninoff: 10 songs; Mussorgsky: Songs and Dances of Death; Scriabin:Piano Sonata No. 9 Black Mass; with Anja Silja, soprano. Recording: Berlin, Jesus Christus Kirche, 2009, Sony BMG *Tšaikovski/Rahmaninov: Sleeping Beauty/Dornröschen. Great Ballet-Suite for piano for four hands. Andrej Hoteev and Olga Hoteeva, piano. 2012, NCA * “Pure Musorgski”: Pictures at an Exhibition & Songs and Dances of Death - played from the original manuscripts; Andrej Hoteev(piano) and Elena Pankratova(soprano). Berlin classics / Edel 2014Andrej Hoteev: Bilder einer Ausstellung + Lieder und Tänze des Todes * Wagner„Declarations of Love. Complete piano works and piano songs for Mathilde Wesendonck and Cosima Wagner |:“Wesendonck- Sonata” Piano Sonata in a flat WWV 85 – “Sleepless”Music Letter for piano in G - “Schmachtend”Piano Elegie for Cosima in A-flat - Wesendonck- Lieder 1. Version,1857/58 - “Fhour Fhite Songs“,1868. Andrej Hoteev, piano; Maria Bulgakova, soprano Hänssler Classic HC16058 2017 Allmusic Richard Wagner: Declarations of Love Andrej Hoteev/Maria Bulgakova ===DVD:t=== *Musorgski: Pictures at an Exhibition, 2001 *Prokofjev: Piano Sonata No. 6. (Op. 82), 2003 == Lähteet == == Aiheesta muualla == *PUSKAS INTERNATIONAL Artist Management, London: Andrej Hoteev *LinkedIn: Andrei Hotejev * *Official biography of Andrej Hoteev ncamusic.com Luokka:Venäläiset pianistit Luokka:Vuonna 1946 syntyneet Luokka:Vuonna 2021 kuolleet
La Giralda

La Giralda on Sevillan katedraalin 104 metriä korkea kellotorni ja yksi tunnetuimpia maamerkkejä Espanjan Sevillassa. Vuosina 1184–96 pystytetty La Giralda rakennettiin alun perin viereisen moskeijan minareetiksi ja vartiotorniksi.Sacred Destinations: La Giralda, Sevillea view on cities: Sevilla - Giralda Se edusti almohadien arkkitehtuuria. Kristityt valloittivat kuningas Alfonso X:n johdolla Sevillan takaisin muslimeilta vuonna 1248. Moskeija purettiin ja sen paikalle rakennettiin katedraali. Minareetti muutettiin sen kellotorniksi.donQuijote: Giralda Vuonna 1356 tornia ravisteli voimakas maanjäristys, joka tuhosi tornin kuparikupolit. Tornia uudistettiin vuosina 1560–1568, jolloin sitä muun muassa korotettiin neljällä kerroksella. Kupolien tilalle pystytettiin italialainen Faith-pronssipatsas. La Giralda lisättiin yhdessä Sevillan katedraalin kanssa UNESCOn maailmanperintöluetteloon vuonna 1987. ==Lähteet== ==Aiheesta muualla== * Sevillan katedraalin kotisivut Luokka:Sevillan rakennukset ja rakennelmat Luokka:Espanjan katedraalit Luokka:Unescon maailmanperintökohteet Espanjassa
Rottinki

thumb|Rottinkia Rottingiksi (malaijiksi rotan) kutsutaan noin 600 eri lajia käsittävää palmusukua, jonka lajeja kasvaa Afrikan, Aasian ja Australaasian trooppisissa osissa. Ne ovat yleensä hyvin pitkä- ja ohutvartisia, muiden puiden oksistoissa kasvavia kiipijäkasveja, jotka muodostavat jopa läpipääsemättömiä tiheikköjä.Tietosanakirja-osakeyhtiön Tietosanakirja Viitattu 2.3.2014. Runkoja peittävät tiheästi kasvavat piikit."Rottinki vähentää köyhyyttä ja kannustaa sademetsien suojeluun" Maailman luonnonsäätiö, 11.12.2009. Viitattu 2.3.2014. Rottinkipalmujen noin 2–5 cm paksuista vartta käytetään muun muassa huonekalu- ja sisustustarviketeollisuudessa. Rottinkien varren sisus on hyvänmakuista ja sitä käytetään ravinnoksi erityisesti keittona. == Katso myös == * Rottinkipalmut (Calamus) == Lähteet == == Aiheesta muualla == * Rattancraft.com: All About Rattan Luokka:Palmukasvit Luokka:Ihmisravinnoksi käytetyt kasvit Luokka:Hyötykasvit
Lotta Immonen

Lotta Immonen (s. 22. maaliskuuta 1996) on suomalainen entinen pesäpalloilija, joka edusti Vihdin Palloa. Hän on myös seuran omia kasvatteja.Lotta Immonen. Superpesiksen runkosarjassa Immonen on pelannut kaikkiaan 45 ottelua, joissa on lyönyt 15 ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 117. Superpesiksen pudotuspeleissä Immonen on pelannut viisi ottelua, joissa on lyönyt kaksi juoksua ja tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 16 kärkilyöntipistettä.Immonen Lotta. Pesäpalloilun lopettamisen jälkeen Immonen on luonut menestyksekkään uran curlingissa, jossa hän on voittanut yhdeksän Suomen mestaruutta ja edustanut Suomea 12 kertaa kansainvälisissä arvokilpailuissa. ==Lähteet== Luokka:Suomalaiset pesäpalloilijat Luokka:Suomalaiset curlingpelaajat Luokka:Vuonna 1996 syntyneet Luokka:Elävät henkilöt
Lovastatiini

Lovastatiini (C24H36O5) on statiineihin kuuluva lääkeaine, jota käytetään veren korkean kolesterolipitoisuuden laskuun muun muassa sepelvaltimotaudin hoidossa. ==Lääkeaineen löytäminen ja synteesi== Lovastatiinin eristi ensimmäisen kerran Alfred Alberts vuonna 1978 Aspergillus terreus -homeesta työskennellessään Merckillä. Vuotta myöhemmin japanilaisen Sankyon tutkijat löysivät sitä Monascus ruber -sienestä. Yhdisteen havaittiin olevan voimakas HMG-CoA-reduktaasin estäjä ja siten estävän elimistön kolesterolisynteesiä ja alentavan kolesterolipitoisuutta. Lovastatiini oli ensimmäinen Yhdysvalloissa FDA:n hyväksymä statiini ja tuli markkinoille vuonna 1987. Lovastatiinille on kehitetty useita kokonaissynteesimenetelmiä, mutta kaupallisesti tehokkain tapa valmistaa yhdistettä on bioteknisesti fermentoinnin avulla käyttäen A. terreus- tai M. ruber -kantoja. Lovastatiinin patentti umpeutui Yhdysvalloissa vuonna 2002. Lovastatiinista voidaan syntetisoida muita statiineja kuten simvastatiinia.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003. Viitattu 2.3.2014Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 2.3.2014 ==Toimintamekanismi ja käyttö== Lovastatiini on aihiolääke, joka metaboloituu eläimillä maksassa CYP3A4-entsyymin vaikutuksesta. Yhdisteen laktonirengas hydrolysoituu ja muodostuva tuote sitoutuu erittäin voimakkaasti HMG-CoA-reduktaasiin inhiboiden sen toiminnan. Täten kolesterolisynteesi estyy ja erityisesti LDL-kolesterolin määrä vähenee. Lovastatiini on lipofiilinen eli rasvahakuinen yhdiste, minkä vuoksi sen ottaminen aterioiden yhteydessä parantaa sen tehoa. ==Lähteet== Luokka:Statiinit
Sosialistinen Vaihtoehto

Sosialistinen Vaihtoehto (SV) on kansainvälistä trotskilaista yhteistyöjärjestöä Komitea työväeninternationaalin puolesta (CWI) tukeva sosialistinen ryhmä Suomessa. Ryhmä perustettiin huhtikuussa 2002. Nykyään toimintaa on muun muassa Helsingissä, Turussa ja Oulussa.Heikki Moisio: Framgång för CWI i Finland (Offensiv 4.9.2013) Ryhmä julkaisee samannimistä lehteä. ==Lähteet== == Aiheesta muualla == Sosialistisen Vaihtoehdon kotisivut Luokka:Suomalaiset trotskilaiset järjestöt
Clean Bandit

Clean Bandit on brittiläinen elektronisen musiikin yhtye, joka on perustettu vuonna 2009. Yhtyeen kappale ”Rather Be” nousi Britannian singlelistan ykköseksi tammikuussa 2014. Yhtyeen debyyttialbumi, New Eyes, julkaistiin toukokuussa 2014 ja seuraava albumi, What is Love?, marraskuussa 2018. Helmikuussa 2015 yhtye palkittiin parhaan dance-kappaleen Grammylla. == Diskografia == ;Studioalbumit * * ;Singlet *”A+E” (2012) *”Mozart's House” (2013) *”Dust Clears” (2013) *”Rather Be” (mukana Jess Glynne, 2014) * ”Extraordinary” (mukana Sharna Bass, 2014) * ”Come Over” (mukana Stylo G, 2014) * ”Real Love” (mukana Jess Glynne, 2014) * ”Stronger” (2015) * ”Tears” (mukana Louisa Johnson, 2016) * ”Rockabye” (mukana Sean Paul ja Anne-Marie, 2016) * ”Symphony” (mukana Zara Larsson, 2017) * ”Disconnect” (mukana Marina and the Diamonds, 2017) * ”Solo” (mukana Demi Lovato, 2018) * ”Playboy Style” (mukana Charli XCX ja Bhad Bhabie 2018) * ”Mama” (mukana Ellie Goulding) (2019) == Lähteet == == Aiheesta muualla == * Clean Bandit -yhtyeen kotisivut * * Luokka:Brittiläiset elektronisen musiikin yhtyeet Luokka:Grammy-palkinnon saajat Luokka:Seulonnan keskeiset artikkelit
The Royal Concept

The Royal Concept (aikaisemmin tunnettu nimillä Concept Store ja The Concept) on ruotsalainen alternativerockyhtye, joka perustettiin vuonna 2010. Sen muodostavat laulaja David Larson sekä soittajat Filip Bekic, Robert Magnus ja Frans Povel. Vuonna 2012, vaihdettuaan nimensä The Royal Conceptiksi, yhtye solmi levytyssopimuksen Lava Recordsin kanssa ja julkaisi yhtyeen nimeä kantavan EP-levyn. The Royal Conceptin esikoisalbumi, Goldrushed, julkaistiin syyskuussa 2013 Ruotsissa. Single "On Our Way" sisältyi FIFA 14 -pelin soundtrackiin. Kappaleesta kuultiin coverversio Gleen viidennellä kaudella, jaksossa "The End of Twerk". ==Diskografia== ===Studioalbumit=== * * ===EP:t=== *The Royal Concept (2012) *Royal (2013) *Smile (2015) *The Wake Up (2018) ===Singlet=== *Damn! (2010) *D-D-Dance (2011) *Gimme Twice (2011) *World on Fire (2012) *Naked & Dumb (2012) *Lost in You (2013) *On Our Way (2013) *D-D-Dance (2014) *Need To Know (2019) *Up All Night (2019) *Kick It (2019) ==Lähteet== ==Aiheesta muualla== *Yhtyeen virallinen kotisivu Luokka:Ruotsalaiset alternative rock -yhtyeet Luokka:Ruotsalaiset synthpop- yhtyeet
Kunnanvaakuna

Kunnanvaakuna on kuntaa symboloiva vaakuna. == Kunnanvaakunat Suomessa == Aikaisemmin Suomen kunnista vain kaupungeilla oli vaakunat. Vuonna 1949 säädetyllä lailla säädettiin muillekin kunnille (kauppaloille ja maalais­kunnille) oikeus hankkia itselleen virallinen vaakuna. Kauppaloista Salo oli hankkinut itselleen jo aiemmin vaakunan, mutta sitä ei hyväksytty virallisesti, koska katsottiin, ettei kauppaloille kuulu vaakunaa. Maalaiskunnista vaakunaa oli aikaisemmin käyttänyt Petsamo. Sen epävirallisena vaakunana oli vaakuna, joka oli ollut Petsamon läänin vaakunana mutta jäänyt virallisesta käytöstä, kun Petsamon lääni lakkautettiin ja liitettiin Oulun lääniin. Lähes kaikilla Suomen alueluovutuksen jälkeisen ajan kunnilla on ollut vaakuna. Luokka:Vaakunat
Ruma sota

Ruma sota - talvi- ja jatkosodan vaiettu historia on Sari Näreen ja Jenni Kirveen toimittama kirja, joka kertoo talvi- ja jatkosotien ajasta Suomessa. Kirjassa käsitellään aiemmin vaiettuja ja arkaluontoisia asioita kuten aseistakieltäytymistä, rintamakarkuruutta, sotilaiden huumeidenkäyttöä ja alkoholismia, löystynyttä sukupuolimoraalia ja homoseksuaalisuutta sekä sensuuria ja propagandaa. == Lähteet == Luokka:Suomalaiset tietokirjat Luokka:Vuoden 2013 kirjat Luokka:Suomi 1939–1945
Mićo Martić

Mićo Martić (s. 24. helmikuuta 1964) on kroatialainen futsalvalmentaja, joka toimi Suomen futsalmaajoukkueen päävalmentajana. Hän aloitti tehtävässä tammikuussa 2013 ja lopetti tammikuussa 2022. Oman peliuransa aikana Martić edusti Jugoslavian sekä Kroatian futsalmaajoukkueita ja pelasi myös MM- ja EM- kilpailujen lopputurnauksissa. Seuratasolla hän edusti muun muassa useita italialaisia joukkueita. == Lähteet == Luokka:Kroatialaiset futsalpelaajat Luokka:Kroatialaiset futsalvalmentajat Luokka:Vuonna 1964 syntyneet Luokka:Elävät henkilöt
Luettelo valtioiden johdon vierailuista Yhdysvaltoihin

Tämä on luettelo valtioiden johdon vierailuista Yhdysvaltoihin. Luetteloihin sisältyvät kaikki vierailut paitsi lomamatkat. Luetteloissa ovat vain ulkomaanmatkat, jotka valtionjohto on tehnyt virkakautensa aikana. Luettelot on jaettu viiteen eri artikkeliin, jotka ovat osa tätä pääartikkelia. Artikkelit on jaettu maanosittain. Ensimmäinen Yhdysvaltoihin valtiojohdon vierailun tehnyt oli Havaijin kuningas Kalākaua vuonna 1874. Hän tapasi tuolloin presidentti Ulysses S. Grantin. Suomesta ensimmäinen valtiojohdon vierailu Yhdysvaltoihin oli vuonna 1958, kun pääministeri Reino Kuuskoski teki maahan epävirallisen vierailun. ==Luettelo vierailuista== *Aasian valtioiden johdon vierailut Yhdysvaltoihin *Afrikan valtioiden johdon vierailut Yhdysvaltoihin *Euroopan valtioiden johdon vierailut Yhdysvaltoihin *Etelä- Amerikan valtioiden johdon vierailut Yhdysvaltoihin *Pohjois-Amerikan ja Karibian valtioiden johdon vierailut Yhdysvaltoihin *Oseanian valtioiden johdon vierailuista Yhdysvaltoihin Luokka:Valtiovierailut Luokka:Yhdysvaltain ulkopolitiikka Luokka:Luettelot Yhdysvaltain politiikasta
Stefan Lazarević

Stefan Lazarević (), myös nimellä Stevan Pitkä (Стеван Високи; n. 1374 - 19. heinäkuuta 1427) oli Serbian despotaatin ensimmäinen hallitsija 1402-1427. Stefan Lazarević oli prinssi Lazar Hrebeljanovićin (кнез Лазар Хребељановић) poika. Vuonna 1389 noin 15 vuoden iässä hänet kruunattiin prinssiksi ja hänestä tuli despootti 1402. Aikanaan häntä pidettiin yhtenä parhaimmista ritareista ja sotilasjohtajista sekä kirjoittamiensa kirjojen ja tekstien ansiosta häntä pidetään yhtenä parhaista Serbian keskiajan kirjailijoista. == Elämäkerta == Hänen isänsä kuoltua Kosovon taistelukentillä 1389 Stefan sai johdettavakseen Moravian Serbian, jota hän hallitsi äitinsä Milica Hrebeljanovićin (Милица Хребељановић) kanssa kunnes saavutettuaan täysi- ikäisyyden hänestä tuli täysivaltainen hallitsija 1393. Hänen hallintonsa ja kirjalliset teoksensa yhdistetään joskus varhaiseen renessanssiin Serbiassa. Hän toi valtakuntaansa ritariturnajaiset, ajan nykyaikaiset sotataktiikat ja tuliaseet. Osmanien valtakunnan vasallina Lazarević oli Serbian joukkojen komentaja Rovinen taistelussa 1395, Nikopoliksessa 1396 ja Ankarassa 1402. Ankaran taistelun jälkeen Lazarević sai despootin arvon Bysantilta. Vuosiksi 1403-1404 hänestä tuli vasalli Unkarin kuningaskunnan Sigismundille ja peri Mačvan, Belgradin, Golubacin ja muita alueita, kuten Srebrenican 1411. Hovinsa Lazarević perusti Belgradiin. Ankaran taistelussa osmanisulttaani Bayezit I jäi Timur Lenkin vangiksi, jonka seurauksena sulttaanin pojat rupesivat käymään keskenään perimyssotaa. Lazarević osallistui Kosmidionin taisteluun 1410 Mehmed I:ä tukeneen veljen Musa Çelebin puolella. Hän joutui käymään sisällissodan myös omaa veljeään Vuk Lazarevićia vastaan. Taistelut Serbiassa lakkasivat 1412 kun Stefan sopi veljenpoikansa Đurađ Brankovićin kanssa. Balša III:n kuoltua hän peri tältä montenegrolaisen Zetan ruhtinaskunnan, kuten myös sodan Venetsiaa vastaan. Sisäpolitiikassa hän kukisti Serbian ylimystön vastarinnan ja käytti rauhanajat vakiinnuttaen poliittisia oloja sekä kehittääkseen maata taloudellisesti, kulttuurillisesti ja sotilaallisesti. 29. tammikuuta 1412 hän julkaisi kaivoslain, jossa oli erillinen luku tuon ajan suurimman Balkanin alueen kaivoksen Novo Brdon johtamisesta. Hänen kuolinaikanaan Serbia oli yksi suurimmista hopean tuottajista Euroopassa. Arkkitehtuurin alalla hän tuki Moravan koulun kehittämistä. == Perintö == Stefan kuoli äkillisesti 1427. Koska hänellä ei ollut lapsia, valta siirtyi Đurađ Brankovićille, jonka hän oli julistanut perijäkseen Srebrnican kokouksessa edellisvuonna. Stefan oli suuri taiteiden ja kulttuurin tukija, ja hän tarjosi suojan ja tukea sekä Serbian että naapurimaiden oppineille, kuten Konstantin Kostenetsilaiselle ja Grigori Tsamblakille. Konstantinin avulla hän perusti Resavan koulun, jossa tehtiin kopioita kirjallisista teoksista. Luokka:Serbian despootit Luokka:Osmanien valtakunnan vasallit
Major League Baseball -kausi 1928

Major League Baseball -kauden 1928 päätteeksi pelatussa World Series -ottelusarjassa kohtasivat New York Yankees ja St. Louis Cardinals. Yankees voitti mestaruuden suoraan neljässä ottelussa. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 101 53 0 .656 \-- 2\. Philadelphia Athletics 98 55 0 .641 2.5 3\. St. Louis Browns 82 72 0 .532 19.0 4\. Washington Senators 75 79 1 .487 26.0 5\. Chicago White Sox 72 82 1 .468 29.0 6\. Detroit Tigers 68 86 0 .442 33.0 7\. Cleveland Indians 62 92 1 .403 39.0 8\. Boston Red Sox 57 96 1 .373 43.5 National League National League National League National League National League National League Sija Joukkue Voitot Tappiot Tasan Voittosuhde GB 1\. St. Louis Cardinals 95 59 0 .617 \-- 2\. New York Giants 93 61 1 .604 2.0 3\. Chicago Cubs 91 63 0 .591 4.0 4\. Pittsburgh Pirates 85 67 0 .559 9.0 5\. Cincinnati Reds 78 74 1 .513 16.0 6\. Brooklyn Robins 77 76 2 .503 17.5 7\. Boston Braves 50 103 0 .327 44.5 8\. Philadelphia Phillies 43 109 0 .283 51.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 World Series New York Yankees 4–0 St. Louis Cardinals 4–1 9–3 7–3 7–3 ==Aiheesta muualla== * Baseball almanakka - American League 1928 * Baseball almanakka - National League 1928 * Baseball almanakka - World Series 1928 Luokka:Major League Baseball -kaudet Luokka:Vuoden 1928 baseball
Samuli Niittymäki

Samuli Niittymäki (s. 1986 Helsinki) on suomalainen Jussi-palkittu näyttelijä. Hän syntyi Helsingissä, mutta varttui Tuusulassa, ja valmistui Teatterikorkeakoulusta 2010. Niittymäki on näytellyt muun muassa Teatteri Takomossa ja Kansallisteatterissa sekä monessa elokuvassa ja televisiosarjassa. Hän oli ehdolla Jussi-palkinnon saajaksi 2012 Hyvä poika -elokuvan miespääosasta ja hänet palkittiin 2021 Parhaan miessivuosan Jussilla Seurapeli-elokuvan kirjailija Juhanan roolista. Syksyllä 2021 Niittymäki aloitti kaksivuotisen toimensa näyttelijäntyön lehtorina Teatterikorkeakoulussa. Niittymäki oli naimisissa näyttelijä Anna Paavilaisen kanssa vuosina 2009–2018. == Filmografia == === Elokuvat === Vuosi Elokuva / Televisioelokuva / Lyhytelokuva Rooli 2010 Kierre Armas Sisko tahtoisin jäädä Tommi Mobile Horror Mikke 2011 Hyvä poika Ilmari 2012 Kulman pojat Matias 2013 Eskapistit Puolin ja toisin Sasha 2017 Joulumaa Asser 95 Kapa 2018 Olavi Virta Auvo Nuotio Tyhjiö 2019 Tottumiskysymys Johannes 2020 Teräsleidit Jarkko Seurapeli Juhana === Televisiosarjat === Vuosi Sarja Rooli 2011 Enon opetukset Jussi 2014 Klikkaa mua Samuli Brändärit Stinde 2015 Hinnalla millä hyvänsä Juuso Tripla useita rooleja Downshiftaajat Ilkka 2016, 2018, 2020 Ex-onnelliset Tuomas Riihelä 2017 Syke Erkka Presidentti Riku Lehtinen 2018– Sunnuntailounas Severi 2018– Karppi Hieta 2018 Sorjonen Jalmari Sarvilahti Luottomies Sami Puikku 2019 Lelumesta rallikuski Roba Tero Hillo kortsumies Kellot soi Jens Pientä laittoa Rami 2020 Modernit miehet lippahattujäbä Pohjolan laki Oskari Eronen 2021 Kioski ohjaaja Paras vuosi ikinä Jaakko == Lähteet == == Aiheesta muualla == * * Luokka:Vuonna 1986 syntyneet Luokka:Suomalaiset elokuvanäyttelijät Luokka:Suomalaiset teatterinäyttelijät Luokka:Elävät henkilöt
Suomen haavipallokausi 2014

Suomen haavipallokausi 2014 sisältää viisi SM-turnausta: miesten sekä poikien box- ja fieldlacrossen SM-sarjan sekä naisten fieldlacrossen SM-sarjan. == Box Lacrossen SM-sarja == ===Group Etelä=== ===Group Pohjoinen=== === Ottelut === === Pudotuspelikaavio === == Poikien Box Lacrossen SM-sarja == ===Alkulohko=== LTU luovutti kaikki alkulohkon ottelunsa. Jokainen ottelu tuomittiin LTU:n 10–0 tappioksi. === Ottelut === === Pudotuspelit === {{Turnauspuu4 |14. 4.|BoxMonkeys| 7 |Titans| 4 |15. 4.|TuTo| 15 |LTU| 1 |15. 4.|BoxMonkeys| 3 |TuTo| 7 |15. 4.|Titans| 12 |LTU| 1 }} == Miesten lacrossen SM-sarja == === Ylempi loppusarja === === Alempi loppusarja === === Pudotuspelit === == Poikien lacrossen SM-sarja == == Naisten lacrossen SM-sarja == Naisten lacrossen SM-sarjaan ilmoittautui aikarajaan mennessä viisi joukkuetta. Edellisellä kaudella pelanneista joukkueista Turku Titans Girls, Kokkola ReLax ja Vaasa Wishpooshs jäivät pois. Uutena seurana sarjaan osallistuu Helsinki Lacrossen alainen Helsinki Cherookies. === Ylempi jatkosarja === === Alempi jatkosarja === === Pudotuspelit === {{Turnauspuu4 |6. 9. - Lahti|Queens| |Predators| |6. 9. - Lahti|Chiefettes| |Titans| |7. 9. - Lahti| | | | |7. 9. - Lahti| | | | }} == Lähteet == Luokka:Suomen haavipallo Luokka:Urheilusarjakaudet Luokka:Vuoden 2014 urheilu
Omega Arcane

__NOTOC__ Omega Arcane on suomalaisen death/industrial metal -yhtye Shade Empiren neljäs studioalbumi, joka on julkaistu vuonna 2013. Albumi nousi Suomen virallisen listan sijalle 13. ==Kappaleet== Kaikki kappaleet säveltänyt ja sanoittanut Shade Empire. # # # # # # # # # # # ==Kokoonpano== * Juha Harju – laulu * Janne Niiranen – kitarat * Juha Sirkkiä – kitarat * Olli Savolainen – kosketinsoitin * Eero Mantere – basso * Erno Räsänen – rummut \+ * Petra Lisitsin – laulu == Arvostelut == * Imperiumi.net: Imperiumi.net: Levyarvio * Kaaoszine: 9/10Kaaoszine.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Omega Arcane discogs.com -sivustolla Luokka:Shade Empiren albumit Luokka:Vuoden 2013 albumit
La Morera de Montsant

La Morera de Montsant on kunta Espanjan Kataloniassa. Kunta sijaitsee Tarragonan länsipuolella ja on osa Prioratin hallintoaluetta, joka kuuluu Tarragonan maakuntaan. La Morera de Montsantin pinta-ala on 53 km², ja siellä on 158 asukasta (2013). Kunnan elinkeinot ovat maanviljelys ja matkailu. Erityisesti seutu on kuulu Priorat-viineistä, joita tuotetaan La Morera de Montsantissa 181 hehtaarin alueella. Kunnassa on kaksi hotellia. Montsantin luonnonpuisto () on osittain La Morera de Montsantissa. Escaladein kartusiaaniluostarin rauniot sijaitsevat La Morera de Montsantissa. == Lähteet == * Tilastotietoja La Morera de Montsantista Katalonian tilastokeskuksen sivuilla * La Morera de Montsantin kunnan kotisivut == Aiheesta muualla == Luokka:Tarragonan kunnat
Henrik Hoffman

Henrik Hoffman (1599–1666) oli pappi ja raamatunsuomentaja. Hoffmanin isä Johannes oli mahdollisesti kotoisin Maskusta. Maskun kirkkoherraksi Hoffman tuli 1627, seuraavana vuonna hän puolusti väitöskirjaansa pappeinkokouksessa. Rovastin arvo Hoffmanille myönnettiin 1630. Ensimmäisen suomenkielisen raamatun, Biblian, suomennoskomitean jäsenenä Hoffman toimi 1638–1642. Tästä hän sai eliniäkseen palkanlisäksi 48 tynnyriä viljaa, yhdelle talolleen verovapauden ja 100 taalaria hopearahaa. 1657 Hoffmania syytettiin, ehkä aiheetta, ahneudesta ja haureudesta. Hoffmanin ensimmäinen puoliso vuodesta 1626 oli Hebla Galle (k. 1650) ja toinen n. vuodesta 1655 Maria Skedher, jonka tiedetään eläneen leskenä 1667. Hoffmanin ja hänen ensimmäisen vaimonsa muotokuvat Maskun kirkon votiivikaapin ovessa ovat vanhimpia säilyneitä suomalaisia yksityishenkilöiden muotokuvia. == Lähteet == * Sivu 301. ==Aiheesta muualla== * Oja, Aulis, 1964. Maskun kirkkoherrat Hemming Henrikinpoika ja Henrik Hoffman Genos, Suomen Sukututkimusseuran aikakauskirja, 35(1964), ss. 57–77. (Viitattu 3.3.2014) * Rapola, Martti 1963. Henrik Hoffman, puristinen kielenkorjaaja. Helsinki: Suomalaisen Kirjallisuuden Seura. 125 s. * Museovirasto: Henrik Hoffmania ja Hebla Gallea esittävän votiivitaulun esittely (Viitattu 3.3.2014) Luokka:Suomen evankelis- luterilaisen kirkon papit Luokka:Suomentajat Luokka:Vuonna 1599 syntyneet Luokka:Vuonna 1666 kuolleet
Alianza Anticomunista Argentina

Alianza Anticomunista Argentina, yleensä Triple A (suom. kolmois-A) tai AAA (suom. Argentiinan kommunisminvastainen liittouma), oli oikeistolainen kuolemanpartio Argentiinassa 1970-luvulla. Se perustettiin 1973 ja oli erityisen toimelias Isabel Peronin hallinnon aikana 1974-1976. Järjestöä johti salassa sosiaali- ja terveysministeri José López Rega, joka oli myös Juan Peronin henkilökohtainen sihteeri ja tunnettiin lempinimellä "Velho". Hän oli okkultistifilosofi ja ennustaja, ja koska hän oli Isabelin ystävä, Juan Perón nimitti hänet yksityissihteerikseen vaimonsa painostuksesta. Vuonna 2006 järjestö tuomittiin rikoksista ihmisoikeuksia vastaan. Tämän äärioikeistolaisen kuolemanpartion epäillään siepanneen tai murhanneen jopa 2 000 ihmistä. ==Lähteet== * https://edant.clarin.com/diario/1999/10/14/e-05402d.htm * https://pagina12.com.ar/diario/elpais/1-80601-2007-02-19.html * https://msnbc.msn.com/id/16654820/ 16.1.2007. Msnbc. Viitattu 10.2.2008. (englanniksi) * https://yle.fi/uutiset/haku.php?action=page&id;=238938&search;=Isabel%20Mart%EDnez 17.1.2007. Yle. Viitattu 10.2.2008. Luokka:Argentiinan historia Luokka:Äärioikeisto Luokka:Puolisotilaalliset järjestöt
Denis Berezovski

Denis Valentinovitš Berezovski (, ; s. 15. heinäkuuta 1974 Harkova, Ukrainan SNT) on ukrainalainen ja venäläinen kontra-amiraali, joka oli Ukrainan merivoimien komentajana yhden päivän maaliskuussa 2014, minkä jälkeen hän loikkasi Venäjän puolelle. Berezovski syntyi Harkovassa. Hän valmistui Sevastopolissa sijaitsevasta P. S. Nahimovin ylemmästä merivoimien opistosta, ja toimi urallaan muun muassa Hetman Sahaidatšnyi -fregatin komentajana. Vuonna 2012 hänet ylennettiin kontra-amiraaliksi. Ukrainan virkaatekevä presidentti Oleksandr Turtšynov nimitti hänet virkaansa 1. maaliskuuta 2014 Krimin kriisin aikana, mutta seuraavana päivänä hänet erotettiin tehtävästään, koska hän oli kertonut haastattelussa siirtyneensä Krimin venäläismielisten puolelle. Häntä syytetään maanpetoksesta. Hän oli tarjonnut muille Ukrainan merivoimien edustajille Sevastopolissa rahaa, jotta nämäkin loikkaisivat. Krimin pääministeriksi julistautunut separatistijohtaja Sergei Aksjonov nimitti Berezovskin ”Krimin merivoimien” komentajaksi. Myöhemmin Venäjän presidentti Vladimir Putin nimitti hänet Venäjän Mustanmeren laivaston varakomentajaksi. Vuonna 2018 Berezovskilta poistettiin Ukrainan valtion myöntämät kunnianosoitukset, ja vuonna 2021 häneltä poistettiin hänen ukrainalainen sotilasarvonsa. == Lähteet == Luokka:Ukrainalaiset amiraalit Luokka:Venäläiset ja neuvostoliittolaiset amiraalit Luokka:Vuonna 1974 syntyneet Luokka:Elävät henkilöt
Mika’ela Fisher

Mika’ela Fisher (myös muodossa Mika Ela Fisher tai Mikaela Fisher) on saksalainen näyttelijä ja malli.Wanted Models malli. Näyttelijänä Fisher on saanut tunnustusta roolistaan Guillaume Canet’n ​​elokuvassa Ei sanaakaan (2006).http://www.mikaela-fisher.com/_composite/presse.pdf == Filmografia == * Home Cinema (2005) * Ei sanaakaan (Ne le dis à personne, 2006) * Everyone Is Beautiful John Galliano Show (2006) * Lisa (2008) * Kaiken se kestää (Anything for Her, 2008) * The Lost Door (2009) * Boro in the Box (2011) * Out of Fashion: Maison Martin Margiela (2011) * The Naked Leading the Blind (2012) * Die Tapferen Haende im Chaos der Zeit (2013)Nomination ' Best Director ' - 'Best Soundtrack . Maverick Movie Awards 2013.Die Tapferen Haende im Chaos der Zeit. nomination best director Maverick Movie Awards 2013 * Colt 45 (2014) * Victory’s Short (2014) * Entre deux mondes (2014) * Männin (2015) * Odile dans la vallée (2017) * The Women Collection (2017) * L'architecte textile (2017) ==Lähteet== == Aiheesta muualla == * * Fisherin viralliset verkkosivut Luokka:Saksalaiset näyttelijät Luokka:Saksalaiset mallit Luokka:Syntymävuosi puuttuu Luokka:Elävät henkilöt
Alen Halilović

Alen Halilović (s. 18. kesäkuuta 1996 Dubrovnik) on kroatialainen jalkapalloilija, joka edustaa Jupiler Pro Leaguessa pelaavaa Standard Liègeä lainalla Italian Serie A:ssa pelaavasta AC Milanista. Hyökkäävän keskikenttän pelipaikalla pelaavaa vasenjalkaista Halilovićia pidettiin uransa alussa yhtenä Euroopan suurimmista jalkapallolupauksista. Hän on Kroatian pääsarjan kaikkien aikojen nuorin maalintekijä ja Kroatian A-maajoukkueen kaikkien aikojen nuorin pelaaja, joka on päässyt kentälle maaottelussa. == Seurajoukkueura == Halilovićin kasvattajaseura on Dinamo Zagreb. 27. syyskuuta 2012 hän teki debyyttinsä Kroatian pääsarjassa, jolloin hänestä tuli sarjan kaikkien aikojen nuorin pelaaja. Edellinen ennätyksen haltija oli Halilovićin ystävä Mateo Kovačić. Marraskuussa 2012 Halilović teki debyyttinsä Mestareiden liigassa Paris Saint-Germainia vastaan, ollen näin kaikkien aikojen toiseksi nuorin liigassa pelannut pelaaja, sekä nuorin Dinamo Zagrebin joukkueessa Mestareiden liigassa pelannut. Tämänkin ennätyksen edellinen haltija oli Kovačić. Keväällä 2014 Halilović solmi viiden vuoden sopimuksen Barcelonan kanssa.http://www.fcbarcelona.com/club/detail/article/agreement-with-dynamo- zagreb-for-alen-halilovic-transfer Siirtosummaksi ilmoitettiin 2,2 miljoonaa euroa, jota kuitenkin nostetaan Halilovićin noustessa Barcelonan ykkösmiehistöön. Hän aloitti seuran kakkosjoukkueessa Barcelona B:ssä. Kaudeksi 2015-2016 Halilović siirtyi lainalle Primera Divisiónin Sporting Gijóniin. == Maajoukkueura == === Nuorten maajoukkue === Halilović edusti Kroatiaa alle 17-vuotiaiden MM-kisoissa 2013 Arabiemiraateissa. Lohko C:ssä pelannut Kroatia karsiutui jo alkulohkossa. Halilović teki turnauksessa yhden maalin. === A-maajoukkue === Halilović debytoi Kroatian jalkapallomaajoukkueessa 10. kesäkuuta 2013 Portugalia vastaan. Hän on pelannut maajoukkueessa yhdeksän ottelua tekemättä yhtään maalia. == Lähteet == == Aiheesta muualla== Luokka:Kroatialaiset jalkapalloilijat Luokka:Vuonna 1996 syntyneet Luokka:Elävät henkilöt
Sonic Boom (videopeli)

Sonic Boom: Rise of Lyric ja Sonic Boom: Shattered Crystal (Japanissa pelit kantavat nimeä ja ) ovat Big Red Buttonin ja Sanzaru Gamesin kehittämät sekä Segan julkaisemat spinoff- videopelit Wii U:lle ja Nintendo 3DS:lle. Pelit ovat Segan Sonic the Hedgehog-pelisarjaa ja se toimivat samannimisen tv-sarjan esiosana. Ne ovat kolmannet ja viimeiset pelit, minkä Sega kehitti yhteistyössä Nintendon kanssa. Fanien suosimat hahmot Metal Sonic ja Shadow tekivät esiintymisensä molemmissa peleissä. Sonic Boom: Rise of Lyric sai ristiriitaisen vastaanoton. Peliä kritisoitiin esimerkiksi bugeista, kontrolleista, kamerasta, taistelusta, tarinasta ja hahmoista. Rise of Lyric ja Shattered Crystal pelit ovat myyneet toukokuuhun 2015 mennessä 620,000 kappaletta. ==Lähteet== Luokka:Vuoden 2014 videopelit Luokka:Sonic the Hedgehog -pelit Luokka:Wii U -pelit Luokka:Nintendo 3DS -pelit Luokka:Toimintaseikkailupelit